ด้าน น.ส.เปมิกา วีรชัชรักษิต เพื่อนสาวคนสนิทของ น.พ.ประกิตเผ่า กล่าวว่า หลังจากออกมาช่วยเหลือเพื่อนชายคนสนิท ทำให้ขณะนี้รู้สึกว่าตัวเองจะไม่ปลอดภัย ทั้งนี้ยืนยันว่าทุกสิ่งที่ทำลงไปเพียงแค่ต้องการให้ น.พ.ประกิตเผ่า ได้รับสิทธิตามหลักสิทธิมนุษยชน ที่จะได้มีโอกาสออกมาพูดถึงเรื่องราวที่เกิดขึ้นกับตัวเอง และต้องการทราบว่า น.พ.ประกิตเผ่าป่วยทางจิตจริงหรือไม่"ที่ผ่านมาคุณหมอบ่นให้ฟังอยู่เสมอว่ามีปัญหาทางครอบครัว มีคนในครอบครัวเคยอ้างว่าภรรยาของหมอรู้จักมือปืน คุณหมอมีปัญหากับภรรยาเนื่องจากใช้เงินเก่ง ก่อนหน้านี้คุณหมอก็บอกว่าภรรยาเร่งรัดให้ทำพินัยกรรม เพื่อนๆ จึงแนะนำให้ระวังตัว คุณหมอจึงหาเสื้อเกราะมาสวม และหาปืนมาพกเพื่อป้องกันตัว อีกทั้งคุณหมอเป็นนักสะสมมีปืนและกีตาร์สะสมไว้จำนวนมาก" น.ส.เปมิกา กล่าววันเดียวกันที่โรงพยาบาลสงขลานครินทร์ไพฑูรย์ สมุทรสินธุ์ แพทย์เจ้าของไข้ น.พ.ประกิตเผ่า ได้ให้สัมภาษณ์เป็นครั้งแรกว่า ได้ขออนุญาตมารดาของคนไข้เพื่อให้ข้อมูลกับสื่อมวลชน ส่วนที่เกี่ยวข้องกับสิทธิของคนไข้ในฐานะแพทย์ผู้รักษาต้องสงวนสิทธิไว้ อาการของ น.พ.ประกิตเผ่า วันนี้ ยังมีภาวะหวาดระแวง กลัวคนมาทำร้าย ให้ยารักษาร่วมกับกระบวนการรักษาทางด้านจิตเวช อาการสงบลง ต้องหมั่นเข้าพูดคุยกับคนไข้ ไม่เช่นนั้นคนไข้จะหงุดหงิด ไม่ค่อยเชื่อฟังคำแนะนำของพยาบาลหรือผู้ดูแล คนไข้จะสามารถไปศาลได้ในวันที่ 2 มีนาคมหรือไม่ ตนไม่สามารถพยากรณ์อาการล่วงหน้าได้
น.พ.ประกิตเผ่าป่วยทางใด 
จิตเวช